proxectonos/corpus_dominio_legal_administrativo_tmp huggingface dataset:
24/12/2019 | Administración LocalMunicipal
Tordoia
Modificación da Ordenanza fiscal reguladora da taxa polo subministro de auga potable e servizos complementarios (artigo 7 IPC)

O Pleno da Corporación, en sesión ordinaria celebrada o día 16 de decembro de 2019, acordou a aprobación inicial da modificación da ordenanza fiscal reguladora da taxa polo subministro de auga potable e servizos complementarios (artigo 7), e en cumprimento do disposto na cláusula vinte oito d) de revisión de prezos do Prego de Condicións económico-administrativas do contrato de xestión do servizo (IPC), sométese o expediente a información pública polo prazo de 30 días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo, entrando en vigor a partir do 1 de xaneiro de 2020. Se modifica o artigo 7 que pasa a ter a seguinte redacción: A) Usos domésticos: Mínimo ata 15 m 3 /mes 0,3617€/m 3 Exceso 0,4249€/m 3 B) Usos industriais Mínimo ata 30 m 3 /mes 0,3617€/m 3 Exceso 0,4487€/m 3 Por m 3 facturado de auga 0,1129€/m 3 Arqueta para colocación de tapa de 15x25 Lonxitude de gabia de 1 a 5 metros (apertura e peche e reposición de pavimento) Fanse prezos diferentes dependendo do diámetro da acometida e do tipo de reposición a realizar na gabia e pavimento. Acometidas de máis de 5 metros farase un presuposto para cada caso. Arqueta para colocación de tapa de 15x25 Lonxitude de gabia de 1 a 5 metros (apertura e peche e reposición de pavimento) Acometidas de máis de 5 metros farase un presuposto para cada caso VARIACIÓN NA TITULARIDADE SEN DAR LUGAR A MODIFICACIÓNS NAS INSTALACIÓNS: 14,93€. Tordoia, 16 de decembro de 2019 O alcalde Eduardo Antonio Pereiro Liñares
24/12/2019 | Administración LocalMunicipal
Abegondo
Anuncio inicial de estatutos de tesorería

ASUNTO: ANUNCIO APROBACIÓN INICIAL AGRUPACIÓN PARA O SOSTEMENTO EN COMÚN DO POSTO DE TESOURERÍA E PROXECTO ESTATUTOS EXPEDIENTE: 2019/X999/000317 - 2019/G006/000175 Aprobado inicialmente o expediente de constitución da Agrupación das Entidades Locais Bergondo, Carral, Abegondo e Miño pretenden agruparse para o sostemento en común do posto de Tesourería. por maioría absoluta do número legal de membros da Corporación, e aprobados inicialmente os estatutos que deben rexer a referida Agrupación. O expediente se somete a información pública por termo dun mes desde a inserción do presente anuncio no Boletín Oficial da Provincia. Así mesmo, estará a disposición dos interesados na sede electrónica deste Concello sede. abegondo. gal Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Abegondo, 19.12.2019. O alcalde-presidente José Antonio Santiso Miramontes
24/12/2019 | Administración LocalMunicipal
Coirós
Aprobación definitiva orzamento municipal para 2020

Definitivamente aprobado polo Pleno do Concello o orzamento para o exercicio económico de 2020, e a relación de postos de traballo, por acordo do día 18 de decembro de 2019, en cumprimento do artigo 169.3do R. D. Lexislativo 2/2004, de 5 de marzo, expóñense ó público os resumes seguintes: - Secretaría-Intervención, en propiedade, Grupo A1, Habilitación nacional, Nivel 30 - Arquitecto municipal, vacante, Grupo A1, Administración Especial, escala técnica, Nivel 26 - Asesoría Xurídica de Igualdade, vacante, Grupo A1, Administración Especial, escala técnica, Nivel 24 - Traballador social, en propiedade, Grupo A2, Administración Especial, escala técnica, Nivel 24 - Técnico de información xuvenil e animación sociocultural, en propiedade, Grupo A2, Admon. Especial, Nivel 20 - Educador familiar, vacante. Grupo A2, Administración Especial, escala técnica, Nivel 20 - Auxiliar administrativo, (2) en propiedade, Grupo C2, Administración Xeral, Nivel 18 - Alguacil Porteiro, en propiedade, Grupo E, Administración Xeral, Nivel 14 - Auxiliar axuda a domicilio, en propiedade, Grupo E, Admon. Especial, Nivel 14 - Oficial de oficios varios, en propiedade, Grupo E, Admon. Especial, Servizos Especiais, Nivel 14 - Operario electricista e mantemento instalacións, fixo. - Oito auxiliares de axuda a domicilio, temporais. - Educadora familiar, temporal. - Directora do CIM, temporal - Axente de Igualdade, temporal. - Profesora educación adultos e outros, temporal Coirós, 18 de decembro de 2019. Asdo.: Francisco Quintela Requeijo Alcalde Presidente
24/12/2019 | Administración LocalMunicipal
Pontedeume
Aprobación inicial do límite de gasto non financiero do orzamento municipal e do cadro de persoal do Concello de Pontedeume 2020

Aprobación inicial do límite de gasto non financiero do orzamento municipal e do cadro de persoal do Concello de Pontedeume 2020 O Pleno do Concello de Pontedeume, celebrado en sesión extraordinaria e urxente o 18.12.2019, adoptou o acordo de aprobación do límite de gasto non financiero, do orzamento municipal e do cadro de persoal do Concello de Pontedeume 2020. En cumprimento do disposto no artigo 169.1 do Texto Refundido da Lei Reguladora de Facendas Locais, exponse ao público na Secretaría deste Concello dende o día seguinte ó da inserción do presente anuncio no Boletín Oficinal da Provincia, e por un prazo de quince días hábiles a fin de que durante o mesmo poidan formularse as reclamacións oportunas No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. Documento asinado dixitalmente por D. Bernardo Fernández Piñeiro, alcalde-presidente, en Pontedeume a 18 de decembro de 2019
24/12/2019 | Administración LocalMunicipal
Mugardos
Anuncio de cobranza do padrón do mes de novembro de 2019 do SAF a través do programa básico e da Lei da dependencia

A resolución da Alcaldía 1428 do 18/12/2019 aprobou os padróns fiscais correspondentes ao mes de novembro do exercicio 2019 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 18 de decembro de 2019 O alcalde Juan Domingo de Deus Fonticoba
24/12/2019 | Administración LocalMunicipal
Tordoia
Aprobación inicial modificación ordenanza fiscal reguladora numero 6 da taxa por actividades e servizos relacionados coa hixiene urbana

Con data 16 de decembro de 2019 no Pleno ordinarioa do Concello de Tordoia adoptouse o acordo de aprobación inicial de modificación da ordenanza fiscal reguladora nº 6 de taxa por actividades e servicios relacionados coa hixiene urbana. Sométese o citado expediente a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, os interesados poidan examinar o expediente e presentar as reclamacións que estimen oportunas. Tordoia, 19 de decembro de 2019 O alcalde, Eduardo Antonio Pereiro Liñares
24/12/2019 | Administración LocalMunicipal
Val do Dubra
Aprobación padrón municipal do servizo de auga, rede de sumidoiros e depuracion.4º trimestre de 2019

Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao CUARTO trimestre do ano 2019, que ascende a cantidade de 34.498,40 euros, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de UN MES, contando a partir do día seguinte ao da publicación deste anuncio no BOP para que os lexítimos interesados aleguen o que estimen oportuno.22.730,84 euros en concepto de auga, 1.727,39 euros en concepto de sumidoiros 6.905,37 euros en concepto de depuración de augas residuais; 3.134,80 euros correspondentes ao I. V. E. O prazo de ingreso voluntario das débedas correspondentes ao CUARTO trimestre de 2019 será de 2 meses dende a publicación deste anuncio no BOP. Tras transcorrrer o dito prazo sen que se efectuase o ingreso, as débedas esixiranxe pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico-administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 17 de decembro de 2019. O Alcalde./ Simona Camelia Edgington Trach.
24/12/2019 | Administración LocalMunicipal
Ordes
Exposición pública do acordo provisional de establecemento, ordenación da taxa, así como aprobación da súa ordenanza fiscal

EDICTO O Pleno Corporativo Municipal, en sesión extraordinaria, de data 18 de decembro de 2019, aprobou provisionalmente a imposición da taxa pola utilización privativa, aproveitamento especial do dominio público local das instalacións de transporte e distribución de enerxía eléctrica, gas, auga e hidrocarburos, así como a súa ordenanza fiscal. De conformidade co establecido no art.17.1 e 2 do R. D. Lexislativo 2/2004, do 5 de marzo, ábrese un trámite de información pública, por prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entonces provisional. Ordes, 19 de decembro de 2019. O alcalde-presidente José Luis Martínez Sanjurjo
24/12/2019 | Administración LocalMunicipal
Muros
Anuncio de exposición pública do padrón de lixo 2020

ANUNCIO O Concello de Muros anuncia a exposición ó público das listas de contribuíntes das taxas polos servizos de recollida e tratamento de lixo e de sumidoiros correspondentes ó exercicio 2020, coa finalidade de que as persoas e as entidades interesadas poidan presentar as reclamacións que xulguen oportunas no prazo de vinte días hábiles, contados desde a publicación deste anuncio no Boletín Oficial da Provincia. Durante este período poderánse presentar as solicitudes de bonificación que para as persoas pensionistas e desempregadas establece o artigo 5 da Ordenanza fiscal reguladora. As listas de contribuíntes e as solicitudes de bonificación estarán a disposición pública nas oficinas municipais. Muros, a 19 de decembro de 2019. A ALCALDESA María Inés Monteagudo Romero
24/12/2019 | Administración LocalProvincial
Deputación Provincial da Coruña
Servizo de Xestión de Plans. Sección de Plans Provinciais
Aprobación da segunda e derradeira fase do Plan provincial de cooperación ás obras e servizos de competencia municipal (Plan único de concellos) POS+Adicional 1/2019 por maior achega provincial

O Pleno da Deputación Provincial da Coruña, na sesión ordinaria que tivo lugar o vinte de decembro de dous mil dezanove (20/12/2019), acordou a aprobación do asunto que deseguido se menciona:. Aprobación da segunda e derradeira fase do Plan provincial de cooperación ás obras e servizos de competencia municipal (Plan único de concellos) POS+Adicional 1/2019 por maior achega provincial O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente no Servizo de Xestión de Plans. A Coruña, 20 de decembro de 2019 O presidente O secretario xeral Valentín González Formoso José Luis Almau Supervia
24/12/2019 | Administración LocalMunicipal
Noia
Administración Financeira. Intervención
Padróns de taxas de ocupación con postos de venda ambulante dos meses de outubro, novembro e decembro 2019

A N U N C I O Confeccionados e aprobados definitivamente mediante resolucións da concelleira delegada da área de economía e facenda número 2019-2856, 2019-3085 2019-3204, os padróns comprensivos das cotas e suxeitos pasivos da taxa pola utilización privativa do dominio público local e a prestación de outros servizos (ocupación con postos de venda ambulante) correspondentes aos meses de outubro, novembro e decembro de 2019. Procédese á notificación colectiva ao amparo do artigo 102.3 da Lei 58/2003, do 17 de decembro, xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, do 5 de marzo, ante o órgano que ditou o acto. Transcorrido o prazo máximo dun mes sen que recaera resolución expresa, o recurso considerarase desestimado, quedando aberta a vía para a interposición do recurso contencioso-administrativo ante o Xulgado Contencioso-Administrativo. Noia, 18 de decembro 2019. A concelleira delegada da área de economía e facenda María Laura Salgado García
24/12/2019 | Administración LocalMunicipal
Rianxo
Secretaría
Anuncio da oferta de emprego público 2019

ANUNCIO Aprobación da oferta emprego público correspondente ao ano 2019 Por resolución de Alcaldía núm.1045/2019, do 19 de decembro de 2019, adoptouse o seguinte acordo: Aprobar a oferta de emprego público deste Concello para o ano 2019, que queda configurada pola praza que se indican de seguido: 1.–FUNCIONARIOS DE CARREIRA O que se fai público para o xeral coñecemento Rianxo, a 19 de decembro de 2019. O alcalde Adolfo Muíños Sánchez
23/12/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67872. Fose de purín. Concello de Curtis

Sinan Rayon Khalfi S. C., solicita de Augas de Galicia por atoparse nas marxes do río Remourán, a autorización de obras, no polígono 35, parcela 18, no lugar de Vilar, parroquia de Foxado (Santa María), Concello de Curtis (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67872. As obras solicitadas consisten na ampliación de explotación gandeira mediante a construción dunha nova fosa de purín cuberta, cunha ocupación en planta de 50,00x15,00 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Curtis ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 17 de decembro de 2019 O xefe do servizo territorial Néstor Rodríguez Arias
23/12/2019 | Administración LocalMunicipal
Santiago de Compostela
Persoal
Oferta de emprego correspondente ao ano 2019. Concello de Santiago de Compostela

A Xunta de Goberno Local da Cidade de Santiago de Compostela, na sesión celebrada o día 09 de decembro, aprobou a oferta de emprego do Concello de Santiago de Compostela para o ano 2019, co seguinte detalle: a) Quenda libre. Ao abeiro do disposto no artigo 59.1 do Real decreto lexislativo 5/2015, do 30 de outubro, polo que se aproba o texto refundido do estatuto básico do empregado público, e segundo o disposto no artigo 48.2 da Lei 2/2015, do 29 de abril, do emprego público de Galicia, e tendo en conta que o número total de prazas ofertadas para a quenda libre é de 22, polo que se deben reservar dúas destas prazas para persoas con discapacidade, proponse a reserva das seguintes: 1 Uxier (Agrupacións Profesionais 1 Administrativo/a, da Administración Xeral, subgrupo C1 Igualmente, dado que o número de prazas reservadas para a quenda de promoción interna é de 11, reservarase unha delas para persoas con discapacidade, segundo se indica: 1 Porteiro-conserxe, subgrupo C2 De conformidade co que dispón o artigo 19 da vixente Lei de orzamentos, o prazo máximo para a convocatoria das prazas será o de tres anos a contar dende a data da publicación da oferta de emprego Santiago de Compostela, 16 de decembro de 2019 A concelleira de Economía, Facenda, Persoal Contratación e Modernización da Administración Local (Dcto 17/06/2019) Marta Abal Rodríguez
23/12/2019 | Administración LocalMunicipal
Laxe
Aprobación do proxecto de muro de escolleira en Carrabete-Serantes (Laxe)

RESOLUCIÓN DA ALCALDÍA Asunto: Aprobación do proxecto de “Muro de escollera en Carrabete, parroquia de Serantes, Laxe” Expte. Admvo. núm.2019/X999/000180 Expte. Decreto núm.2019/G003/000974 Visto o proxecto de “Muro de escollera en Carrabete, parroquia de Serantes, Laxe”, redactado en outubro de 2019, polo enxeñeiro técnico de obras públicas, D. Vitaly Sancio Zaitouni, por importe de 7.024,79 €, máis 1.475,21 € de IVE, facendo un total de 8.500,00 €. Visto o informe técnico emitido en data 05/11/2019 polo arquitecto municipal D. Gerardo Esteban Tarnavskyy De Torre en relación ao citado proxecto no que se conclúe que a actuación prevista cumpre coa normativa vixente en materia urbanística e que precisa o permiso ou autorización administrativa previa da Consellería de Cultura (Patrimonio arquitectónico). Visto o informe de data 09/12/2019 do xefe territorial do Servizo de Xestión Cultural, da Consellería de Cultura e Turismo, no que informa autorizar as obras de reparación solicitadas. Visto o informe emitido en data 16/12/2019 pola empresa Átomo Estudio Técnico, en calidade de asistencia técnica deste Concello, no que informa favorablemente a obra referenciada e xustifica a non división en lotes da mesma. Esta Alcaldía, en uso das atribucións conferidas pola LBRL, e demais lexislación aplicable, RESOLVE: Primeiro. –Aprobar o proxecto de “Muro de escollera en Carrabete, parroquia de Serantes, Laxe”, redactado en outubro de 2019, polo enxeñeiro técnico de obras públicas, D. Vitaly Sancio Zaitouni, por importe de 7.024,79 €, máis 1.475,21 € de IVE, facendo un total de 8.500,00 €. Segundo. –Non dividir en lotes o investimento citado de acordo co informe técnico emitido pola empresa Átomo Betisa Munte Godon en data 16/12/2019. Terceiro. –Que se proceda ao replanteo do proxecto, incorporándose o proxecto ao expediente de contratación, de conformidade co disposto no artigo 236 da Lei 9/2017, de 8 de novembro, pola que se traspoñen ao ordenamento xurídico español as Directivas do Parlamento Europeo e do Consello 2017/24/UE, de 26 de febreiro de 2014. Cuarto. –Que se proceda á súa publicación no Boletín Oficial da Provincia e no taboleiro de anuncios deste Concello. Mándao e asínao en Laxe, na data da sinatura incluída á marxe (17/12/2019), o alcalde D. José Luís Pérez Añón, do que eu, como secretaria, dou fe. O alcalde A secretaria-interventora Asdo.: José Luís Pérez Añón Asdo.: Begoña Carrasco García
23/12/2019 | Administración LocalMunicipal
Cedeira
Aprobación definitiva de modificación de crédito

ANUNCIO APROBACIÓN DEFINITIVA DA MODIFICACIÓN PRESUPOSTARIA MC 26 2019 SC 01 2019 CE 01 2019 Conforme disponen os artigos 112 da Lei 7/1985, do 2 de abril, e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, comunícase que o Pleno da Corporación, en sesión celebrada o día 18 de novembro de 2019 adoptou o acordo de aprobación provisional da modificación orzamentaria crédito extraordinario e suplemento de crédito MC 26 2019 SC 01 2019 CE 01 2019. Publicouse o anuncio de exposición pública no BOP 223, do 22 de novembro de 2019, sen que se presentaran suxestións ou reclamacións, polo que mediante resolución do 17 de decembro de 2019 declarouse aprobado definitivamente o acordo inicial. O resumo por capítulos da modificación é o seguinte: Contra a aprobación definitiva da modificación orzamentaria poderá interpoñerse directamente recurso contencioso-administrativo ante o Tribunal e na forma e prazos que establece a estes efectos a Lei 29/1998, do 13 de xullo, reguladora da xurisdición contencioso-administrativa, sen que dita interposición implique, por si mesma, a suspensión da modificación orzamentaria definitivamente aprobada ou a súa inexecución, así mesmo, poderán interpoñerse cantos outros recursos ou accións procedan en dereito. Cedeira, 18 de decembro de 2019. O alcalde Pablo Diego Moreda Gil
23/12/2019 | Administración LocalMunicipal
Cambre
Aprobación inicial do orzamento de 2020 e cadro de persoal

En sesión ordinaria do día 19 de decembro de 2019, celebrada con carácter supletorio da correspondente ao 26 de decembro de 2019, o Pleno desta Corporación acordou aprobar inicialmente o Orzamento Xeral do Concello de Cambre para 2020, xunto cos seus anexos e Bases de execución do orzamento xeral, así como o cadro de persoal para o mesmo exercicio. Na Intervención desta entidade local e conforme dispoñen os artigos 112 da Lei 7/1985, do 2 de abril, e 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, atópase exposto ao público o expediente, o orzamento xeral inicialmente aprobado, xunto cos seus anexos e bases de execución, e o cadro de persoal, por espazo de quince días hábiles contados dende a publicación do presente anuncio no Boletín Oficial da Provincia para os efectos de reclamacións. Durante este prazo, os interesados que estean lexitimados, poderán presentar ante o Pleno as reclamacións que consideren oportunas. De non presentarse reclamacións, o orzamento xeral e o cadro de persoal consideraranse definitivamente aprobados. En caso contrario, o Pleno disporá dun mes, contado a partir do día seguinte á finalización da exposición ao público para resolver as reclamacións. Estas consideraranse denegadas se non se resolvesen no acto de aprobación definitiva. Cambre, 20 de decembro de 2019 A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta
23/12/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Relación definitiva de persoas admitidas de técnico medio de redes sociais

ANUNCIO RESOLUCIÓN NÚMERO 46427/2019 DE 19/12/2019 POLA QUE SE APROBA A LISTA DEFINITIVA DE PERSOAS ADMITIDAS E EXCLUÍDAS ÁS PROBAS SELECTIVAS PARA ELABORAR UNHA LISTA DE ASPIRANTES A NOMEAMENTOS COMO FUNCIONARIOS INTERINOS E/OU CONTRATACIÓNS LABORAIS TEMPORAIS PARA POSTOS DE TÉCNICO MEDIO EN REDES SOCIAIS (A2), SE NOMEA TRIBUNAL CUALIFICADOR E SE ANUNCIA DATA, HORA E LUGAR DE CELEBRACIÓN Por resolución número 46427/2019, do 19 de decembro de 2019, que se transcribe a continuación, o presidente da Deputación Provincial da Coruña, D. Limin El Ammarti Hayani aprobou a lista definitiva de persoas admitidas e excluídas ás probas selectivas para elaborar unha lista de aspirantes a nomeamentos como funcionarios interinos e/ou contratacións laborais temporais para postos de técnico medio en redes sociais (a2), se nomea tribunal cualificador e se anuncia data, hora e lugar de celebración. “Rematado o prazo para presentar reclamacións á relación provisional de persoas admitidas e excluídas para participar nas probas selectivas para elaborar unha lista de aspirantes a nomeamentos como funcionarios interinos e/ou contratacións laborais temporais para postos de técnico medio en redes sociais (A2), convocada por R. P. 2500/2019 do 26/07/2019 (BOP número 148, do 07/08/2019) RESOLVO: Primeiro. –Aprobar a relación definitiva de persoas admitidas e excluídas do proceso selectivo: Segundo. –Nomear o tribunal cualificador do proceso selectivo que terá a seguinte composición: Terceiro. –Convocar a todas as persoas admitidas, en chamamento único, para a realización do primeiro exercicio que terá lugar o día 20 de xaneiro, ás 12.00 horas, na Sala Juanjo Gallo da Deputación Provincial (Avda. Porto da Coruña 2, 15003 A Coruña). Coa finalidade de acreditar a súa identidade, as persoas aspirantes deberán acudir co DNI, ou no seu defecto permiso de conducir ou pasaporte. Así mesmo, acudirán provistos de bolígrafo azul ou negro. A presente resolución, que pon fin á vía administrativa, é susceptible de interposición de recurso potestativo de reposición ante o presidente desta Deputación, no prazo dun mes dende a publicación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso-Aministrativo da Coruña, de acordo coa lei 29/1998, reguladora da Xurisdición Contencioso-Administrativa. Todo isto sen prexuízo de calquera outro que estime procedente”. A Coruña, 20 de decembro de 2019. O PRESIDENTE O SECRETARIO PDFR 26013/2019, DO 29/07/2019 O DEPUTADO Antonio Leira Piñeiro José Luis Almau Supervía
23/12/2019 | Administración LocalMunicipal
As Pontes de García Rodríguez
Intervención
Anuncio aprobación inicial Plan Económico Financeiro 2019-2020

O Pleno do Concello en sesión extraordinaria de data 19 de decembro de 2019, aprobou inicialmente o Plan Económico Financeiro sen medidas para os anos 2019 e 2020. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da publicación deste anuncio a efectos de reclamacións ante o Pleno. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. As Pontes de García Rodríguez, 20 de decembro de 2019 A Concelleira Delegada de Organización Económica María del Rosario Méndez Gil
23/12/2019 | Administración LocalMunicipal
A Capela
Aprobación definitiva do orzamento municipal para o exercicio 2020

ANUNCIO DE APROBACIÓN DEFINITIVA SUMARIO Acordo do Pleno do Concello da Capela do 22 de novembro de 2019 polo que se aproba definitivamente o orzamento municipal para o exercicio 2020. TEXTO O Pleno do Concello, na sesión extraordinaria realizada o día 22 de novembro de 2019, aprobou inicialmente o orzamento municipal para o exercicio 2020, as bases para a súa execución e o anexo de persoal, que foi exposto ao público durante quince días hábiles mediante o anuncio publicado no Boletín Oficial de Provincia número 224, do día 25 de novembro de 2019, período no que non se presentaron reclamacións, polo que se eleva a definitivo o acordo de aprobación inicial e faise público que dito orzamento ascende, tanto en gastos como en ingresos, á contía de un millón douscentos corenta mil euros (1.240.000,00 €), correspondendo a cada capítulo as cantidades que a continuación se expresan, segundo o seguinte detalle: RELACIÓN DE PERSOAL A) FUNCIONARIOS DE CARREIRA B) PERSOAL LABORAL FIXO C) PERSOAL LABORAL TEMPORAL Esta aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, e na forma e prazos que establecen as normas de devandita xurisdición. A Capela, 18 de decembro de 2019. O alcalde Manuel Meizoso López
23/12/2019 | Administración LocalMunicipal
Ames
Aprobación definitiva do refundido da modificación do proxecto da APE B7.06 “Rego dos Pasos Sur IV”

A N U N C I O A Xunta de Goberno Local do Concello de Ames, en sesión celebrada o día 17 de outubro de 2019, acordou a aprobación definitiva do refundido da modificación do proxecto de urbanización do APE B7-06, “REGO DOS PASOS SUR IV”. De conformidade co establecido no artigo 54.1. a) da Lei 39/2015, do 1 de outubro, do procedemento administrativo común das Administracións Públicas (LPAC), procédese a publicar anuncio da aprobación no Boletín Oficial da Provincia así como a notificación individual aos interesados en cumprimento do disposto no artigo 21.1, 40.1 e 41 da mesma lei. Contra o presente acordo, que pon fin á vía administrativa, os interesados poderán interpoñer os seguintes recursos: Recurso de reposición, con carácter potestativo, ante o mesmo órgano que ditou o acordo, no prazo DUN MES (arts.123 e 124 da Lei 39/2015, do 1 de outubro, do procedemento administrativo das Administracións Públicas). Recurso contencioso-administrativo no prazo de DOUS MESES, a contar dende o día seguinte o da recepción da presente notificación (art.46 da Lei 29/98, do 13 de xullo, reguladora da xurisdición contencioso-administrativa). Durante o devandito prazo podera ser examinado por calquera interesado nas dependencias municipais (departamento de urbanismo), situadas na rúa Alcalde Lorenzo, n.º 2-1.º, Bertamiráns, en horario de 9 a 14 horas. Ames, 17 de decembro de 2019. O alcalde Asinado dixitalmente: José M. Miñones Conde
23/12/2019 | Administración LocalMunicipal
Neda
Publicación definitiva de anuncio de expediente de modificación de créditos 46/2019

Anuncio de aprobación definitiva de expediente de modificación de crédito n.º 46/2019 por transferencias de crédito O Pleno da Corporación, en sesión celebrada o día 25 de novembro de 2018, aprobou inicialmente o expediente de modificación de crédito n.º 46/2019 polo importe 61.500,00, de transferencia de crédito. Segundo o previsto nos arts.179, 177.2 e 169 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial expúxose ao público durante o prazo de 15 días hábiles dende a súa publicación no BOP n.º 227, do día 28 de novembro de 2019. Dado que durante o dito prazo non se presentaron reclamacións contra o acordo inicial, e de conformidade co previsto no artigo 169.3 do RDL 2/2004, publícase o resumo por capítulos aos efectos da súa aprobación definitiva e entrada en vigor: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data da aprobación definitiva. Neda, 20 de decembro do 2019. O alcalde Angel Alvariño Saavedra
23/12/2019 | Administración LocalMunicipal
Ferrol
Intervención
Aprobación definitiva de expediente de modificación de créditos 45/2019, subexpediente 2/2019 de crédito extraordinario/suplemento de crédito

E D I C T O O Pleno do Concello de Ferrol, en sesión do día 21 de novembro de 2019, aprobou inicialmente o expediente de modificación de crédito n.º 45/2019, subexpediente 2/2019 de crédito extraordinario/suplemento de crédito. Transcorreu o prazo de exposición pública dos expedientes sen que conste expresamente que se presentasen alegacións, tal e como certifica o secretario xeral do Concello en data 20/12/2019. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, do 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: ESTADO DE GASTOS ESTADO DE INGRESOS Ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, do 5 de marzo, contra a aprobación definitiva deste expediente poderase interpoñer directamente recurso contencioso-administrativo, nos termos e prazos previstos na súa lexislación reguladora. Ferrol, 20 de decembro de 2019. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
23/12/2019 | Administración LocalMunicipal
Muxía
Modificación de ordenanzas

ANUNCIO DE MODIFICACIÓN DE ORDENANZAS O Pleno, en sesión de 16 de decembro de 2019, adoptou acordo de aprobación inicial de modificación das seguintes ordenanzas: – Ordenanza da taxa por licenza urbanística. O artigo 10 queda redactado da seguinte forma: “ARTIGO 10.–LIQUIDACIÓN E INGRESO.1.–As taxas reguladas na presente ordenanza se esixirán en réxime de autoliquidación. Non se iniciará a tramitación do expediente administrativo sen que se acredite previamente o pago da mesma. As autoliquidacións presentadas polo contribuínte, aos efectos desta Ordenanza, están sometidos a comprobación administrativa. Finalizada a actuación se procederá a xirar a liquidación definitiva polos servizos do concello, previa comprobación e investigación dos elementos da obriga tributaria”. – Ordenanza da taxa de expedición de documentos administrativos. O artigo 6 queda redactado da seguinte forma: “ARTIGO 6.–TARIFA. A tarifa desta taxa estrutúrase nos seguintes epígrafes:  Informes ou certificados urbanísticos: 35 €.  Expedición licenza de taxi, traspaso de parada ou cambio de coche: 18 €.  Expedición autorización de segregación de terreos: 20 €.  Endoso de certificación: 12 €. O que se fai público durante prazo de 30 días a efectos de posibles reclamacións. En caso de que non se presenten reclamacións, o acordo enténdese definitivo (art.17.3 TRLRFL). Muxía, 17 de decembro de 2019. O alcalde Santiago M. Toba Campaña
23/12/2019 | Administración LocalMunicipal
Aranga
Secretaría - Intervención
Liquidación do servizo de axuda a domicilio de novembro de 2019

Por resolución da Alcaldía do 16.12.2019 aprobouse o padrón de contribuíntes e liquidación do servizo de axuda no fogar correspondente ao mes de novembro de 2019, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o Xulgado do Contencioso-Administrativo. Todo isto sen prexuízo de calquera outro recurso que os interesados consideren oportuno. Aranga, 16 de decembro de 2019. O alcalde Asdo.: Alberto Platas Álvarez
23/12/2019 | Administración LocalMunicipal
O Pino
Anuncio do presuposto de 2020

ANUNCIO De conformidade co disposto no artigo 20.1 do RD 500/90, do 20 de abril, e art.169.1 do RDL 2/2004, do 5 de marzo, durante o prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, atópase de manifesto ao público nas oficinas municipais, ao efecto de reclamacións, o orzamento municipal para o exercicio 2020, aprobado inicialmente polo Pleno da Corporación en sesión celebrada o 18 de decembro de 2019. O Pino, 18 de decembro de 2019. O ALCALDE Manuel Taboada Vigo
16/12/2019 | Administración LocalMunicipal
Sada
Servizos Económicos
Aprobación definitiva da modificación de créditos 31/2019

ANUNCIO Aprobación definitiva da modificación de créditos 31/2019 A Corporación municipal, en sesión plenaria celebrada o día 7 de novembro de 2019, aprobou inicialmente a modificación orzamentaria número 31/2019, crédito extraordinario 5/2019, que se tramita dentro do vixente presuposto xeral do Concello de Sada. O expediente considerase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2, 42.1 e 20.3 do R. D. 500/90, do 20 de abril, publícase o resumo do dito presuposto a nivel de capítulos, unha vez efectuada a presente modificación, quedando a día de hoxe como se detalla: ESTADO DE GASTOS ESTADO DE INGRESOS Sada, 12 de decembro de 2019. O alcalde Óscar Benito Portela Fernández
16/12/2019 | Administración LocalMunicipal
Ribeira
Padrón e lista cobratoria do prezo público pola prestación de servizos e realización de actividades da oficina municipal de deportes e da taxa polo uso de instalacións deportivas municipais do mes de decembro de 2019

Por Decreto de Alcaldía, de data 09/12/2019 aprobáronse as liquidacións correspondentes a: Padrón e lista cobratoria do prezo público pola prestación de servizos e realización de actividades da oficina municipal de deportes e da taxa polo uso de instalacións deportivas municipais do mes de decembro de 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 10 de decembro de 2019 ao 20 de febreiro de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 10 de decembro de 2019 O alcalde, Manuel Ruiz Rivas
16/12/2019 | Administración LocalMunicipal
A Capela
Aprobación padrón fiscal taxas recollida e tratamento de RSU 4º trimestre 2019

Acordo do Concello da Capela polo que se aproban o padrón e listas cobratorias das taxas pola prestación do servizo de recollida e tratamento de RSU, referidos todos eles ao 4º trimestre do exercicio 2019. Aprobados por Resolución desta Alcaldía número 2019-0372, ditada con data de 5 de decembro, o padrón e listas cobratorias das taxas pola prestación do servizo de recollida e tratamento de RSU, referidos todos eles ao 4º trimestre do exercicio 2019, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía Presidencia no prazo dun mes a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas pola prestación do servizo de recollida e transporte de RSU correspondentes ao 4º trimestre do exercicio 2019, en: Localidade: A Capela Oficina de Recadación: Casa do Concello Horario: de 8:00 a 14:00 horas, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: - ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecido. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos xuros de demora, así como as recargas que correspondan e, no seu caso, das costas do procedemento de prema. A Capela, 11 de decembro de 2019 O Alcalde Manuel Meizoso López
16/12/2019 | Administración LocalMunicipal
Fisterra
Aprobación inicial do padrón fiscal da taxa de recollida de residuos sólidos urbanos ano 2020 da Xunta de Goberno Local do día 12 de decembro de 2010

EDICTO Aprobado inicialmente o padrón fiscal da taxa de recollida de residuos sólidos urbanos referido ó ano 2020 mediante acordo adoptado pola Xunta de Goberno Local en sesión celebrada o día 12 de decembro de 2019, exponse ó público a efectos de reclamacións por espazo DUN MES, contado a partir do día seguinte ó da súa publicación deste anuncio no Boletín Oficial da Provincia. Este anuncio ten carácter de notificación colectiva tal e como se establece no artigo 124.3 da Lei 230/1963, do 28 de decembro, xeral tributaria. Fisterra, 13 de decembro de 2019. O ALCALDE José Marcote Suárez
16/12/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio relativo á ampliación dos usos dotacionais permitidos polo vixente Plan parcial do SUNP-14 (Tras Paxonal) na reserva de equipamento docente DOC

O Pleno da Corporación na sesión ordinaria celebrada o día 27 de novembro de 2019, adoptou entre outros, o seguinte acordo: – Ao abeiro do previsto nos artigos 42.2 da LSG e 65.7 do seu Regulamento, ampliar os usos dotacionais permitidos polo vixente Plan parcial do SUNP-14 (Tras Paxonal) na reserva de equipamento docente DOC, autorizando, ademais do de equipamento docente, os seguintes de carácter dotacional e titularidade pública: asistencial, sociocultural, institucional-administrativo, deportivo, servizos púiblicos e dotacional múltiple. O acordo publicarase no Boletín Oficial da Provincia e no Diario Oficial de Galicia. Así mesmo, remitirase á Consellería de Medio Ambiente, Territorio e Vivenda, para os efectos de inscribir a citada ampliación de usos no Rexistro de Planeamento Urbanístico de Galicia. En todo caso, e de conformidade co esixido polo artigo 199.4 do RLSG, a eficacia do acordo queda condicionada ao cumprimento dos anteriores trámites e ao sinalado no artigo 70.2º da Lei 7/1985, do 2 de abril, de bases do réxime local, en relación co 65.4 da mesma Lei. Contra este acordo poderase interpoñer directamente recurso contencioso-administrativo ante o Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio. Santiago de Compostela, 5 de decembro de 2019 A concelleira delegada de Urbanismo, Vivenda e Cidade Histórica (P. D. DEC/4742/2019 do 17 de xuño de 2019) Asdo.: Mercedes Rosón Ferreiro